निराला की कहानियों में संरचना, शिल्प प्रमुख नहीं है| इसलिए उसमें आरम्भ, चरमोत्कर्ष और अंत, कथानक के इन तीन महत्वपूर्ण स्थलों का कलात्मक संयोजन नहीं है| समग्र प्रभाव की दृष्टि से ही निराला की कहानियाँ परीक्षणीय है| निराला ने अपनी खुद की शर्तों पर अपनी कथाएं को एक अलग रूप दिया है| किसी बने बनाए मानदंडों पर खरा उतरने के लिए नहीं| इसीलिए उनकी कहानियों की बनावट एवं बुनावट भी ‘निराली’ है| कविताओं में ‘छंद-मुक्ति’ का आग्रही कवि भला कथाओं में लीक पर कैसे चल सकता है?